
Creat el Juny del 98 

Setmana del 27 de gener al 2 de febrer del 2010 


I nf os 




Troben a Colòmbia una fosa comú amb uns 2000 cadàvers; es tractaria de multitud de líders socials, comunitaris i camperols desapareguts. 


Presos i Preses en lluita 

Han complert íntegrament la condemna de 9 anys 

Diego i Zigor en llibertat 


Barcelona.- El passat dissabte 16 
de gener va sortir en llibertat en 
Diego i dimecres dia 20 ho feu en 
Zigor. Tots dos han complert ínte¬ 
grament la pena de 9 anys que 
l’Audiència Nacional els va 
imposar per col·laboració amb 
banda armada. En Diego va ser 
rebut per desenes de persones a 
la seva sortida de Can Brians, 
recordem que tots dos han patit 
la dispersió per diferents presons 
de l’estat. Al vespre unes 200 
pesones es van concentrar a la 
plaça de la Vila de Gràcia per 
donar-li la benvinguda i brindar 
amb cava per l’alliberament.En 
Zigor es trobava actualment pres 
a Albocàsser, encara que la 
major part del temps a estat a la 
presó d’Albacete, i la distància 
no va impedir que també tingués 
una bona rebuda, el pàrquing de 
la presó es va omplir de pan- 
cates, estelades, cava, alegria i 
crits, sota l’atenta mirada de la 
guardia civil i els carcellers, que 
no donaven crèdit a la quantitat 
de persones que allà es trobaven. 
Al cap d’un parell d’hores, van 


arribar al ‘GER’ de Ribes del 
Garraf, on havien preparat una 
paella per donar la benvinguda 
al Zigor i al Diego, que va venir a 
rebre’l. Durant el dinar es van 
cantar cançons tradicionals, es 
va tocar el xistu i es van fer brindis 
en honor als dos companys i a la 
resta de persones que continuen 
a la presó. Per la tarda es va 
tornar la cel.lebrar, a la Vila de 
Gràcia, el brindis per la seva llib¬ 
ertat. 

Ara cal esperar a l’Agost per 
poder brindar amb la Laura, 
empresonada durant 9 anys 
també, i que actualment està a 
Wad Ras (Barcelona). Cal contin¬ 
uar lluitant en contra de la disper¬ 
sió dels presos polítics, els règims 
d’aïllament, els escorcolls als 
familiars i amics que acudeixen 
als bis a bis, als maltractaments i a 
totes les vulneracions dels drets 
que es produeixen a les presons 
de l’estat. Que surtin els nostres 
companys al carrer ens anima a 
continuar lluitant fermament per 
les nostres conviccions. 

No al TAV 

Grups opositors a projectes de TAV d’arreu subscriuen una declaracióunitària 

Milers de persones rebutgen el TAV 


Euskal Herria.- A la tarda del 23 de 
gener 15 mil persones es van 
adherir a la coordinadora oposi¬ 
tora al Tren d’Alta Velocitat AHT 
GELDITU! Elkarlana i al Col·lectiu 
d’Associacions de Defensa de 
l’Entorn d’Iparralde (CADE) en la 
manifestació contra el Tren d’Alta 
Velocitat que es va realitzar entre 
Hendaia i Irun baix el lema 
ànoeAHTrik ez! Proiektu txikitza- 
ileak gelditua(No al TAV! Pareu els 
projectes destructors!).Al matí- del 
mateix dia havia tingut lloc una 
trobada de moviments opositors 
al TAV on una trentena de grups 
de diversos països van subscriure 
una declaració comuna on 
exigeixen a les institucions que 
obrin una reflexió sobre “l’absurd i 
l’innecessari” de les grans 
infraestructures i exigeixen la par¬ 
alització immediata de les obres i 
projectes de TAV als diversos paï¬ 
sos. A més la declaració, subratlla 
que aquests projectes constitueix¬ 
en un desastre ecològic socioe- 
coò 2 mic i humà per als territoris 
que travessen i que són inca¬ 
paços de traduir-se en una partic¬ 
ipació de la població en els 
processos de decisió. Per aixó, 
exigeixen a les institucions 
europees que obrin una reflexió 
sobre les grans infraestructures 
com el TAV, autopistes, ampliació 
d’aeroports, entre d’altres i 


escometin un veritable debat 
públic uniforme a escala europea 
sobre el model de transport, d’or¬ 
denació del territori i de societat. 
En el document s’advoca per el 
manteniment i l'optimització de 
les línies existents com a solució 
alternativa des d’un punt de vista 
mediambiental i a un cost 
econòmic molt menor.Desprès, a 
la tarda milers de persones varen 
unir Hendaia i Irun exigint el tot 
plegat a les institucions. 

Manifestació, concentracions i 
accions també a Susa 

Susa/Estat italià .- Unes 20 mil per¬ 
sones es van manifestar a la Vall 
de Susa (Alps) contra el projecte 
de TAV que creuaria els Alps entre 
Torino i Lió. Aquest projecte d’Alta 
Velocitat va ser abandonat el 
2006 desprès de les fortes 
protestes populars a la vall alpina. 
Ara, anys mes tard, els governs 
tornen a intentar-ho. La matinada 
del 20 de gener van arribar les 
perforadores a Chiusa di San 
Michele (al principi de la vall de 
Susa). L’estació de trens de 
Condove-Chiusa di San Michele 
va ser tancada pels policies. Els i 
les Anti-TAV van bloquejar el TGV 
a la localitat de Sant Antonino, hi 
van anar a Condove per plantar 
cara a les perforadores. Hi va 


haber enfrontaments amb la poli¬ 
cia, resultant un manifestant ferit 
encara que no de gravetat. La 
resistència segueix, amb una con¬ 
centració a Condove, mantenint 
concentracions petites en altres 
punts de la vall per a vigilar els 
moviments dels destructors.Dos 
dies més tard es produia- una 
reacció espontanea a l’arribada 
contínua de la policia, i la nova 
militarització de la vall, espon- 
taneament els i les manifestants 
es colocaren a la carretera per a 
impedir el pas d’altres blindats 
obligant les forces policials a 
parar la seva marxa, i tornar enr¬ 
era. Poc desprès es van aixecar 
barricades sobre les vies per evitar 
la tasca de les perforadores. 
Podeu veure 

http://www.youtube.com/watch 
?v=xlm-VemXic0. 

Llibertat Amadeu 

Espectacle 
per la llibertat 
de l’Amadeu 


Barcelona.- Un espectacle mul- 
tidisciplinar a l’Ateneu Popular 
de 9 barris, el 23 de gener, va 
seguir reclamant la llibertat 
immediata d’Amadeu Casellas. 
L’espectacle va comptar amb 
una gran diversitat de grups i 
artistes que van actuar davant 
les gairebé 1000 persones que hi 
van assitir durant les quatre 
hores llargues que durà l’acte . 
Dies abans, en roda de premsa, 
el grup de familiars, amics i 
amigues de l’Amadeu van fer 
lectura d’un comunicat on 
seguien manifestant tant la lenta 
recuperació de l’Amadeu 
després dels gairebé 100 dies de 
vaga de fam aixines com “que 
malgrat la nostra insistència des 
de fa ja dos anys, fins a l’actuali¬ 
tat ni la direcció d’institucions 
penitenciàries, ni la consellera 
de justícia han volgut reunir-se 
amb les familiars, amics i 
amigues per donar una expli¬ 
cació, quan som concients de 
que l’Amadeu hauria d’haver sor¬ 
tit ja de la presó. El comunicat 
també expresava: “agraïm pro¬ 
fundament a les persones que 
han mostrat la seva preocupació 
i han donat el seu suport a la 
demanda de llibertat de 
l’Amadeu”. Podeu llegir a: 
http://www.lahaine.org/index.php 
?p=42847 Contra-lnfos 26/01/10 










Especulació urbanística 

L'AJUNTAMENT NO ATURA ELS ENDERROCAMENTS TOT I L'ORDRE DEL 
Ministeri 

«Salvem el cabanyal» convoca 
una gran marxa a València 


LLuites d’arreu 

Augmenta la tensió 
feixista a Grècia 


València.- La Plataforma 
Salvem el cabanyal ha convo¬ 
cat una manifestació el proper 
diumenge 31 de gener a la 
ciutat de València. Amb aque¬ 
sta marxa es vol protestar con¬ 
tra la decisió de l'alcaldessa 
Rita Barberà de continuar 
endavant amb els enderroca¬ 
ments a la zona tot i l'ordre del 
Ministeri de Cultura, que obliga 
a l'Ajuntament a suspendre el 
pla urbanístic del Cabanyal. 
Aquesta intervenció urbanísti¬ 
ca suposaria la demolició de 
1.654 cases en benefici de la 
prolongació de l'avinguda 
Blasco Ibànez fins al mar. 

Bona part d'aquests immobles 
estan catalogats com Bé 
d'interès Cultural (BIC) per la 
seva profusió d'elements arqui¬ 
tectònics propis d'un mod¬ 
ernisme popular i mariner que 


va arrelar al Cabanyal a prin¬ 
cipis de segle XX. Aquesta car¬ 
acterística ha estat clau en la 
decisió del Ministeri de prote¬ 
gir-los i considerar «expoli» el 
seu enderrocament, la qual 
cosa ha sigut contestada des 
de La consellera de Justícia, 
Paula Sànchez de León, que 
va amenaçar amb despullar al 
Cabanyal dels seus galons pat¬ 
rimonials: «Podríem arribar a 
modificar la normativa de la 
declaració que hem fet de Bé 
d'interès Cultural per a fer pos¬ 
sible l'execució d'un pla que 
ha suposat tant esforç». Des de 
Barcelona, l'espai Pais 
Valencià ha organitzat un 
autobus per assistir a la mani¬ 
festació en defensa del 
Cabanyal. 


Atenes (Grècia).- El dissabte 23 de 
gener una manifestació antir- 
racista del Centre Cultural de 
Abelokipi a Atenes va ser ata¬ 
cada durament per un grup 
feixista anomenats «nacional¬ 
istes autònoms». La mani¬ 
festació havia estat organitza¬ 
da en resposta a la contínues 
agresions feixistes, que van 
intentar la passada setmana 
cremar el centre cultural, que 
duu 50 anys funcionant. Abans 
de l'inici oficial de la mani¬ 
festació, a les 12, quan només 
es trobaven els organitzadors 
en la plaça Panormou, 40 feix¬ 
istes els van atacar amb pals, 
deixant tres ferits, entre els quals 
es trobava una dona que ha 
estat hospitalitzada. Durant l'at¬ 
ac els antidisturbis es van 
quedar quiets mirant, i fins i tot 
es van moure per a deixar fer. 
No obstant això, els manifes¬ 
tants van aconseguir respondre 
a l'agresió, tot i els esforços poli- 
cials per aturar-los. Enmig de la 
baralla, la policia finalment va 
intervenir, tan sols després que 
es va saber que un agent esta¬ 
va entre els atacats. La policia 
va detenir 35 feixistes, que han 
sigut acusats d'alteració de l'o- 
dre públic,la menor acusació 
possible sota aquestes circum¬ 
stàncies. Això no estranya en 
un país on l'Estat tolera l'acció 
feixista fins al punt que es creu 
sovint que els grups feixistes són 
de fet organitzacions terroristes 
paraestatals. 

L'atac ha succeït en un 
moment d'escalada de violèn¬ 
cia feixista, que ha crescut més 
encara des que el govern va 
anunciar una llei que legal¬ 
itzarà a centenars de milers 


d'immigrants de segona gen¬ 
eració, atorgant-los dret a vot. 
L'extrema dreta ha llançat una 
campanya d'odi a fi de detenir 
el procés. Abelokipi, el districte 
en el qual va tenir lloc l'atac, és 
un lloc tradicional d'accions 
feixistes, on fins i tot hi ha hagut 
amenaces a punta de pistola a 
la gent que repartia pamflets 
en els col -legis. Això no significa 
que el barri sigui feixista. De fet, 
després que la dona de 50 
anys fora traslladada a 
l'Hospital de la Creu Vermella, 
els metges i infermers van sortir 
al carrer a unir-se a la mani¬ 
festació en protesta per la vio¬ 
lència feixista. La manifestació 
va formar una marxa en protes¬ 
ta cap a la comissaria central 
d'Atenes, que també està al 
barri. 

A més, l'escalada de violència 
feixista ha suposat l'incendi de 
la Sinagoga de Chania que ha 
acabat amb milers de manu¬ 
scrits i llibres. Per l'incendi (dos 
en un mes), la policia ha 
detingut a un grec i dos 
britànics, per ser part del grup 
antisemita que va perpetrar 
l'atac. El grec ha confessat, 
mentre que els britànics 
neguen qualsevol vinculació 
amb l'acte; es busca també a 
dos nord-americans pel mateix 
cas. No obstant això, la policia 
rebutja seguir la connexió amb 
l'incendi del Centre Social 
d'Immigrants de la ciutat que 
va ocórrer en les mateixes 
dates. Es van trobar esvàsticas 
en el centre incendiat, i es creu 
que un tros de sabó és la sig¬ 
natura del grup 

L’Oficina d’Okupació a 
Barcelona els dimarts i dijous 


Condemnen la militarització 
d'Haití i exigeixen l'abolició 
del Deute Extern 


Montreal/Canadà.- En ocasió de 
la conferència sobre la recon¬ 
strucció d'Haití a Montreal i el 
Consell de Ministres de 
Relacions Exteriors de la UE avui 
a Brussel -les, centenars de xarx¬ 
es i organitzacions socials inter¬ 
nacionals han censurat la inter¬ 
venció militar d'EEUU i deman¬ 
den la cancel·lació del deute 
extern del país caribeny. 
Davant la Conferència de 
Donants per a Haití, centenars 
d'organitzacions i moviments 
socials socials del món 
mostraren la seva preocupació 
que «la resposta internacional 
no sigui coordinada sobre la 
base del respecte per la sobira¬ 
nia i en ple acord amb les 
necessitats i demandes del 
poble haitià». En una carta 
dirigida als governs participants 
a la cimera de Montreal s'ex¬ 
posa que «els governs que 
componen la Missió de les 
Nacions Unides per a 
l'Estabilització d'Haití (MINUS- 
TAH), revisin les equivocades 
polítiques que han implementat 
a Haití». La condició de vulnera¬ 
bilitat del país als desastres nat¬ 
urals no està deslligada d'aque¬ 
sts països, que històricament 
van soscavar la sobirania del 
poble haitià. «Així es va generar 
un deute històric, social, ambi¬ 
ental i cultural en la qual aque¬ 
sts països i institucions multilater- 
als van tenir una gran quota de 
responsabilitat, pel que s'ha de 
reparar-se aquests deutes», 
emfatitza la carta. Els signants 
de la missiva rebutgen la militar¬ 
ització del país com «una falsa 
resposta al recent desastre i a la 
mesura unilateral d'Estats Units 


d'enviar més de 20.000 soldats a 
protegir els seus interessos 
econòmics i geopolítics». 
«L'ocupació de les tropes en els 
últims sis anys, mitjançant la 
MINUSTAH, no va contribuir 
efectivament a l'estabilització ni 
a la provisió d'infraestructura i 
béns públics, i gens indica que 
el manteniment d'aquestes 
polítiques sigui efectiu d'aquí 
des d'ara». La campanya per 
l'abolició del Deute Extern Qui 
deu a qui?, un dels promotors 
de la carta, exigeix «l'anul -lació 
immediata i incondicional del 
deute extern reclamada a 
Haití, el pagament del qual 
afecta milions de vides 
humanes». Igualment, reclama 
que «els recursos destinats per a 
l'auxili i la reconstrucció no 
generin nou endeutament, ni 
que siguin imposades condi¬ 
cions o qualsevol altra forma 
d'imposició externa que desvir¬ 
tuï aquest objectiu». Així mateix 
rebutgen que les empreses 
multinacionals aprofitin aquesta 
tragèdia per a encarar multimil¬ 
ionaris negocis mitjançant la 
reconstrucció del país, com va 
succeir a L'Iraq, o explotar la 
mà d'obra barata i aprofitar-se 
dels recursos naturals». El comu¬ 
nicat internacional acaba 
dient que . «El poble haitià s'ha 
aixecat en tantes ocasions a 
partir de la seva pròpia voluntat 
que qualsevol cooperació 
només pot ser efectiva si conta 
amb la plena participació de la 
població». 

Mobilitzacions dels Afectats per hipoteques 


BadiaBadia/Vallès.- Prop d’una 
trentena de persones afectades 
per hipoteques de Badia es van 
concentrar davant les oficines 
d’ADIGSA aquest passat diven¬ 
dres 22 per a exigir que se’Is 
aturin les ordres de deshauci 
que afecten a tantes families 
que no han pogut pagar les 
seves hipoteques. Desde fa un 
any, nombroses famílies que no 
han pogut pagar en aquesta 
cojuntura d’atur i crisi s’han 
organitzat com a Assambla 
d’Afectats per Hipoteques de 


Badia i venen exigint a l’admin¬ 
istració que aturi els deshacis 
planejats per les caixes per a 
que no quedin les famílies al car¬ 
rer. En un comunicat que han 
tret enumeren una sèrie d’ex¬ 
igències en la seva negociació 
amb les administracions com 
que s’aturin els deshaucis que 
estan tirant endavant la Caixa 
de Catalunya i la Caixa del 
Penedès, o coses com que els 
nous lloguers que estan nego¬ 
ciant s’allarguin a 15 anys. 
ADIGSA és l’empresa pública 


que gestiona els habitatges 
socials del Departament de 
Medi Ambient i Habitatge de la 
Generalitat de Catalunya; 
després de la concentració van 
passar a ocupar les oficines on 
finalment van forçar la reunió 
amb la secretaria general 
Carme Trillas que es va ‘com¬ 
prometre’ a aturar els desnona- 
ments pendents. 

+info: www.enfocant.net 

L’agenda 

DWECRES 27DEGENER-2QH PLAÇASAMTJAUME- BARCELONA 

Concentració «No al cementiri nuclear» 

Duous 28 DE GBJER - 19l·l JARONETS DE GRÀCIA- <M> DIAGONAL 

«Contra l’Europa de l’atur i de la 
precarietat, repartim el treball i la riquesa» 

DISSABTE 30 DE GENER - 20l·l PLAÇA UNIVERSITAT 

Manifestació contra la pujada del transport 
públic 

DISSAEfTE 30 DE GBCR-TOT EL DIA-C/ROSER, 30-<M> POBLE SEC 

Jornades de migracions a la Rosa Negra 

Diumenge 31 de gener-12h - c/RrnA amb av. Tarongers (valboa) 

Manifestació «Salvem el cabanyal» 

MÉS INFORMACIÓ A: HTTP^bESDBSBOSCOSBLOGSPOTCOM 

L’okupació contra la MAT continua 

Els Presos i Preses Vascos 

El col·lectiu de pres@s basques en vaga de fam 


Estat espanyol.- El Col·lectiu 
de Presos i Prese Polítiques 
Basques (EPPK) va iniciar el dil¬ 
luns 25 una vaga de fam per 
tal de reivindicar l’estatus 
polític que els correspon. 
L’acció de protesta s’emmar¬ 
ca dins de les mobilitzacions 
que els presos i les preses estan 
duent a terme des de princip¬ 
is d’any. La tiren endavant 
presos i preses tant de presons 
espanyoles com franceses i en 
ella es vol denunciar la 
situació de presos i preses polí¬ 
tiques basques que es troben 
en aïllament s’exigeix que se’ls 
reagrupi amb altres repressali- 


ats bascos. La mobilització 
afecta a més de 700 persones 
preses.Des del començament 
del 2010, s’han succeit les 
accions de denúncia per part 
d’aquest col -lectiu. Del 4 al 11 
d’aquest mes, es va realitzar 
una setmana de comuni¬ 
cació, destinada a explicar els 
motius de la mobilització. La 
setmana següent, fins el dia 
15, els i les preses van realitzar 
“txapeos”. Del 18 al 22, s’han 
realitzat també diferents 
accions més; en concret, el 
dia 18 es va aprofitar per a 
denunciar amb contundència 
la desaparició de Jon Anza, 


membre de l’EPPK durant 21 
anys, produida un dia 18 de fa 
9 mesos. 

Així continuaran el dia 18 de 
cada mes dins de les 
presons.AI comunitat fet 
públic, es menciona concre¬ 
tament la situació de 
Lorentxza Gimon i la vaga de 
fam indefinida que està duent 
a terme a la presó de Roanne, 
a França, on és l’única presa 
basca. La presa porta en 
vaga de fam, des del passat 2 
de gener. 

Kaosenlared + 

Veïnat contra l’especulació 

El Barça i l’alcalde de Viladecans acusats d’agressió ecològica 

El projecte ‘Barça Parc 9 amenaça zones 
naturals del Delta 


Viladecans/Delta del 

Llobregat.- SOS Delta de 
Llobregat, Depana, Les 
Agulles-Ecologistes en Acció i 
Salvem Oliveretes han presen¬ 
tat al·legacions a la modifi¬ 
cació del Pla general metro¬ 
polità (PGM) que ha de per¬ 
metre encabir un complex 
lúdic, esportiu, comercial i 
Hoteler del Futbol Club 
Barcelona i de l’ajuntament 
de Viladecans al costat de la 
reserva natural de Remolar- 
Filipines.Mes de 30 al·lega¬ 
cions s’han presentat per a 


qüestionar el projecte del 
Barça Parc, un projecte dedi- 
mensions i característiques 
exposades que van en detri¬ 
ment dels valors naturals que 
alberguen les zones humides 
del delta del Llobregat, que 
son les terceres més grans a 
Catalunya. Es dóna la ‘casual¬ 
itat’ que els terrenys exactes a 
on es vol fer el projecte no 
estan estrictament protegits 
(xarxa natura 2000 o PEIN) i fa 
temps que el Barça els va 
comprar. De totes formes, els 
ecologistes del delta aseguren 


que l’espai conté alts valors 
ecològics tot i no ser protegit 
en el seu dia. Alhora el pro¬ 
jecte suposaria una forta 
alteració acústica a una zona 
de gran tranquilitat per la 
fauna.Aquests col·lectius con¬ 
voquen una xerrada informati¬ 
va per exposar l’impacte del 
Barça Parc a la reserva natural 
del Remolar el divendres dia 5 
de febrer a les 18:30 h. a la 
Biblioteca de Viladecans, 
Avda. Josep Tarradelles, 16 de 
Viladecans 

L’Oficina d’Okupació a Barcelona 
els dimarts i dijous 














